**DIDELIŲ KUPRINIŲ PIRKIMO – PARDAVIMO SUTARTIS**

2023 m. lapkričio d. Nr. (21)-16-

Vilnius

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, Pirkėjas), atstovaujama tarnybos vado pavaduotojo Sauliaus Nekraševičiaus, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos Vyriausybės 2001 m. vasario 22 d. nutarimu Nr. 194 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ bei tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 3.1.4 papunktį ir UAB „Survival“ (toliau – Pardavėjas), atstovaujama direktoriaus Vaidoto Janušonio, veikiančio pagal įstatus, toliau Pirkėjas ir Pardavėjas kiekvienas atskirai gali būti vadinami Šalimi, o abu kartu – Šalimis, sudarė šią viešojo pirkimo-pardavimo sutartį (toliau – Sutartis) ir susitarė dėl Sutartyje išvardytų sąlygų.

**I SKYRIUS**

**SUTARTIES OBJEKTAS**

* 1. Pardavėjas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, Pirkėjui tiekti dideles kuprines (toliau – Prekės), kurių detalus aprašymas, jų kokybė, kiekis ir kiti kriterijai nustatyti Sutarties 1 priede „Techninė specifikacija“ (toliau – Techninė specifikacija) ir Sutarties 2 priede „Pasiūlymas“ (toliau – Pasiūlymas), o Pirkėjas įsipareigoja Sutartyje nustatytomis sąlygomis priimti Prekes ir apmokėti už jas Sutartyje nustatytomis sąlygomis ir terminais.
  2. Prekės turi būti pristatytos adresu: Savanorių pr. 2, Vilnius.
  3. Bendrojo viešųjų pirkimų žodyno (BVPŽ) kodas – 18931100-5 (Didelės kuprinės).

**II SKYRIUS**

**SUBTIEKIMAS IR SPECIALISTAI**

* 1. Pardavėjas patvirtina, kad Sutarties vykdymui subtiekėjų nepasitelks.

**III SKYRIUS**

**KAINA IR MOKĖJIMO TVARKA**

* 1. Sutarties kaina yra 20000,00 (dvidešimt tūkstančių eurų 00 ct) Eur, įskaitant pridėtinės vertės mokestį (toliau – PVM).
  2. Į Sutarties kainą įskaitant, bet neapsiribojant įskaičiuoti visi mokesčiai bei visoskitos Pardavėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Prekių tiekimu.
  3. Prekės įsigyjamos pagal faktinį poreikį, bet neviršijant maksimalios sutarties vertės.
  4. Sutarčiai taikomos fiksuoto įkainio kainodaros taisyklės, numatytos Sutarties XIII skyriuje „Sutarties kainos perskaičiavimas“.
  5. Sutarties vykdymo metu atsiradus poreikiui Pirkėjas gali įsigyti Pasiūlyme nenurodytų, tačiau su pirkimo objektu susijusių Prekių. Jos galės būti įsigyjamos ne daugiau nei už 10 procentų maksimalios Sutarties vertės, o nustatant Pasiūlyme nenurodytų Prekių kaina turės būti apmokama ne didesnėmis nei susitarimo pasirašymo dieną Pardavėjo prekybos vietoje, kataloge ar interneto svetainėje nurodytomisgaliojančiomis šių Prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis.
  6. Pardavėjas sąskaitas privalo teikti tik elektroniniu būdu. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis informacinės sistemos „E. sąskaita“ priemonėmis (svetainė pasiekiama adresu www.esaskaita.eu). Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis.
  7. Pardavėjas gali pateikti Pirkėjui sąskaitą ne anksčiau, nei parduoda Prekes. Pirkėjas už parduotas Prekes apmoka Pardavėjui ne vėliau kaip per 30 (trisdešimt) kalendorinių dienų nuo Prekių bei sąskaitos gavimo, priklausomai nuo to, kas įvyksta vėliausiai (t. y. turi būti išpildytos visos sąlygos).
  8. Pirkėjas mokėjimus atlieka pavedimu į Sutarties XIX skyriuje „Šalių juridiniai adresai, rekvizitai ir parašai“ nurodytą Pardavėjo banko sąskaitą.
  9. Pirkėjas turi teisę neatlikti atitinkamo mokėjimo, kol Pardavėjas ištaisys trūkumus jeigu:
     1. sąskaitoje nenurodytas Sutarties numeris ir jos sudarymo data ar nurodyta neteisinga suma;
     2. sąskaita pateikiama ne Sutartyje numatytomis elektroninėmis priemonėmis;
     3. parduotos Prekės neatitinka Sutartyje nustatytų reikalavimų;
     4. kitais Sutartyje nustatytais atvejais.

**IV SKYRIUS**

**PRIEVOLIŲ ĮVYKDYMO UŽTIKRINIMAS**

* 1. Jeigu Pirkėjas vėluoja sumokėti Pardavėjui priklausančias sumas Sutartyje nustatytais terminais, Pardavėjui pareikalavus, moka Pirkėjui 0,03 (trijų šimtųjų) procentų delspinigius nuo neapmokėtos sąskaitos dydžio, už kiekvieną uždelstą dieną.
  2. Jei Pardavėjas vėluoja parduoti Prekes arba įvykdyti garantinius įsipareigojimus Sutartyje numatytais terminais, moka Pirkėjui 0,03 (trijų šimtųjų) procentų delspinigius nuo neparduotų Prekių vertės už kiekvieną uždelstą dieną. Pirkėjas turi teisę išskaičiuoti netesybų sumą iš Pardavėjui mokėtinų sumų.
  3. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo.

**V SKYRIUS**

**ŠALIŲ TEISĖS, ĮSIPAREIGOJIMAI IR ATSAKOMYBĖ**

* 1. Šalys sutaria ir patvirtina, kad abi susitarė dėl Sutarties sąlygų, turi šioje Sutartyje ir teisės aktuose, taikomuose Prekių pardavimui, nustatytas ir (ar) kylančias iš šios Sutarties esmės teises, pareigas bei atsakomybę, su jomis sutinka ir įsipareigoja jų laikytis.
  2. Šalys įsipareigoja vykdant Sutartį visą gautą informaciją naudoti tik su Sutartimi prisiimtų įsipareigojimų vykdymui, užtikrinti iš kitos Šalies gautos ar su Sutarties vykdymu susijusios informacijos konfidencialumą ir jos neplatinti. Konfidencialia informacija pagal Sutartį laikoma visa vykdant Sutartį gauta ir (ar) sužinota informacija apie kitą Šalį, jos darbuotojus, klientus ir pan.Konfidencialumo reikalavimai galioja Sutarties vykdymo metu ir neribotą laiką po jo. Šalis, pažeidusi šiame Sutarties papunktyje nustatytus įpareigojimus, privalo atlyginti kitos Šalies patirtus nuostolius. Šio punkto pažeidimu nebus laikoma atvejai, kai šią informaciją, vadovaujantis teisės aktais, Šalis privalo pateikti teisėsaugos ar kitoms institucijoms, ar paskelbti viešai;
  3. Pardavėjas taip pat įsipareigoja:
     1. neperduoti savo sutartinių teisių ir pareigų jokiai trečiajai šaliai, išskyrus piniginius reikalavimus.
     2. nuosekliai vykdyti Sutartį, nustatytu terminu tiekti Prekes ar vykdyti kitus įsipareigojimus, numatytus Sutartyje ir Techninėje specifikacijoje, įskaitant ir Prekių trūkumų šalinimą. Pardavėjas pasirūpina visa būtina įranga, darbų sauga ir darbo jėga, reikalinga Sutarties vykdymui;
     3. tiekti Prekes, atitinkančias Techninėje specifikacijoje ir Pasiūlyme nurodytą Prekių aprašymą;
     4. užtikrinti, kad Sutartį vykdys tik tokią teisę turintys asmenys;
     5. laikytis visų galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Pardavėjas garantuoja Pirkėjui patirtų išlaidų ir (ar) nuostolių atlyginimą, jei Pardavėjas ar jo darbuotojai nesilaikytų įstatymų, teisės aktų reikalavimų ir dėl to Pirkėjui būtų pateikti kokie nors reikalavimai ar pradėti procesiniai veiksmai prieš Pirkėją;
     6. užtikrinti, kad vykdydamas Sutartį nepažeis jokių trečiųjų asmenų teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius Pirkėjui, atsiradusius dėl bet kokių reikalavimų, kylančių dėl konfidencialumo pažeidimo, prekių ženklų naudojimo, išskyrus atvejus, kai toks pažeidimas atsiranda dėl Pirkėjo kaltės, o taip pat sumokėti visus su tuo sietinus mokesčius ir (arba) galimas baudas ne vėliau kaip per 5 (penkias) darbo dienas nuo Pirkėjo pareikalavimo dienos;
     7. Pirkėjui paprašius, neatlygintinai, per Pirkėjo nustatytą terminą, kuris negali būti trumpesnis nei 5 (penkios) darbo dienos, raštu pateikti išsamią informaciją apie Sutarties vykdymą: pateikti Prekių teikimo ataskaitą, nurodydamas, kokios Prekės buvo parduotos, bei pateikdamas papildomą su Prekių teikimu susijusią informaciją;
     8. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
  4. Pirkėjas taip pat įsipareigoja:
     1. priimti Šalių sutartu laiku parduotas Prekes, jeigu jos atitinka šios Sutarties ir Prekėms taikomus kitus kokybės reikalavimus;
     2. priėmimo metu patikrinti perduodamas Prekes;
     3. sumokėti Sutarties kainą Sutartyje nustatyta tvarka ir terminais;
     4. bendradarbiauti, suteikti Pardavėjui visą turimą informaciją ir (ar) dokumentus, būtinus tinkamam Sutarties vykdymui;
     5. teikti atsakymus į Pardavėjo klausimus, susijusius su Prekių tiekimu;
     6. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.

**VI SKYRIUS**

**PREKIŲ TIEKIMO IR PRIĖMIMO TVARKA**

* 1. Pirmas kuprinių užsakymas pageidautina, kad būtų pristatytas ne vėliau kaip iki 2023 m. gruodžio 15 d. Kiti kuprinių užsakymai pristatomi per 2 (du) mėnesius po užsakymo pateikimo Pardavėjui dienos.
  2. Pirkėjas Sutarties galiojimo metu pateikia Pardavėjui užsakymą dėl Prekių pristatymo el. p. vaidas@survival.lt. Prekių užsakymo forma pateikiama Sutarties 3 priede.
  3. Pardavėjas įsipareigoja ne vėliau kaip prieš 2 (dvi) darbo dienas informuoti Pirkėją apie tai, kad Pirkėjui skirtos Prekės yra parengtos perdavimui ir nurodyti tikslų laiką, kada Pardavėjas perduos Prekes Pirkėjui, o Pirkėjas įsipareigoja užtikrinti, kad nurodytu laiku priims Prekes.
  4. Pirkėjas neįsipareigoja išpirkti viso Prekių kiekio numatyto Pardavėjo pasiūlyme ir/arba sumokėti visos Sutarties kainos, numatytos Sutarties 3.1 papunktyje. Perkamų Prekių kiekiai yra preliminarūs, kurie priklausys nuo Pirkėjo poreikio bei skiriamo finansavimo.
  5. Prekių perdavimas ir priėmimas įforminamas Prekių priėmimo-perdavimo aktu.
  6. Jeigu parduotos Prekės neatitinka Sutartyje nustatytų kokybės reikalavimų, Pirkėjas turi teisę savo pasirinkimu pareikalauti, kad:
     1. netinkamos kokybės Prekes Pardavėjas pakeistų tinkamos kokybės Prekėmis;
     2. Pardavėjas neatlygintinai per 10 (dešimt) darbo dienųpašalintų ar ištaisytų Prekių trūkumus arba atlygintų Pirkėjo išlaidas jiems ištaisyti arba pašalinti.
  7. Jei buvo nustatyta Prekių neatitikimų, ir Pardavėjas jas pakeitė naujomis Prekėmis arba pašalino arba ištaisė nustatytus trūkumus, Pardavėjas privalo padengti su Prekių pakeitimu susijusias išlaidas (netinkamų Prekių paėmimo, naujų pristatymo ir kt.) ir visas naujų Prekių patikrinimo išlaidas, jei tokių bus.
  8. Jeigu Pardavėjas nepašalina trūkumų arba nepakeičia Sutartyje nustatytų reikalavimų neatitinkančių Prekių atitinkančiomis, Pirkėjas turi teisę reikalauti proporcingai sumažinti Sutarties kainą ir mokėti tik už tas Prekes ar jų dalį, kurios atitinka Sutartyje nustatytus reikalavimus.

**VII SKYRIUS**

**VĖLAVIMAS**

* 1. Jeigu Pardavėjas supranta, kad vėluos pateikti Prekes, arba bet kuri Šalis supranta, kad negalės laiku įvykdyti savo įsipareigojimų, ji privalo nedelsdama informuoti kitą Šalį apie vėlavimą ir kokią įtaką tai turės Sutarties vykdymui. Jei vėlavimas yra susijęs su Pardavėjo Prekių tiekimu, Pardavėjas turi informuoti, koks yra realus Prekių suteikimo terminas.
  2. Už įsipareigojimų vykdymo vėlavimą yra taikomos užtikrinimo priemonės, nustatytos Sutarties IV skyriuje „Prievolių įvykdymo užtikrinimas“.

**VIII SKYRIUS**

**GARANTIJA**

* 1. Pardavėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Techninėje specifikacijoje, Sutarties sąlygose pateiktus reikalavimus, taip pat perkamų Prekių aprašymus bei kokybę nustatančių dokumentų reikalavimus.
  2. Prekėms turi būti suteikiamas garantinis laikotarpis pradedamas skaičiuoti nuo faktinės Prekių perdavimo dienos. Garantijos terminas pratęsiamas tokiam laikui, kurį Pirkėjas negalėjo daikto naudoti dėl trūkumų, jeigu Pirkėjas tinkamai pranešė Pardavėjui apie pastebėtus trūkumus.
  3. Pardavėjas turi užtikrinti, kad garantinio laikotarpio metu sugedusios Prekės ar jų dalys būtų pakeistos naujomis. Pardavėjas apmoka visas su garantiniu remontu susijusias išlaidas. Jeigu Pardavėjas per nurodytą terminą nepašalina gedimų arba nepakeičia sugedusių ar turinčių trūkumų Prekių, Pirkėjas, raštu prieš 3 (tris) darbo dienas, informavęs Pardavėją, turi teisę pašalinti Prekių trūkumus savo jėgomis ir savo sąskaita, o Pardavėjas įsipareigoja atlyginti visas Pirkėjo dėl to patirtas išlaidas bei nuostolius.

**IX SKYRIUS**

**ATSAKINGI ASMENYS IR BENDRAVIMAS**

* 1. Pirkėjo atstovas, atsakingas už Sutarties vykdymą – Vitalijus Nikitinas, tarnybos Turto valdymo valdybos Ginkluotės ir techninių priemonių skyriaus vyriausiasis specialistas, tel.: 8 707 57344, el. p. [vitalijus.nikitinas@vsat.vrm.lt](mailto:vitalijus.nikitinas@vsat.vrm.lt).
  2. Pirkėjo atstovas, atsakingas už Sutarties ir jos pakeitimų paskelbimą – Lina Vaišnorė, tarnybos Viešųjų pirkimų skyriaus vyresnioji specialistė, jos nesant – ją pavaduojantis Pirkėjo darbuotojas.
  3. Pardavėjo atstovas, atsakingas už Sutarties vykdymą – Vaidotas Janušonis, tel. +37068666770, el. paštas vaidas@survival.lt.
  4. Pirkėjo elektroninio pašto adresas, kuriuo Sutarties vykdymo metu siunčiami Pardavėjo pranešimai ir (ar) prašymai Pirkėjui yra: [vitalijus.nikitinas@vsat.vrm.lt](mailto:vitalijus.nikitinas@vsat.vrm.lt).
  5. Pardavėjo elektroninis pašto adresas, kuriuo Sutarties vykdymo metu siunčiami Pirkėjo pranešimai ir (ar) prašymai Pardavėjui yra: vaidas@survival.lt.
  6. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminama raštu lietuvių kalba ir siunčiama paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus pridėtinės vertės mokesčio sąskaitas-faktūras ar sąskaitas-faktūras (toliau – sąskaita).
  7. Šalys įsipareigoja nedelsdamos pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
  8. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.

**X SKYRIUS**

**SUTARTIES GALIOJIMAS**

* 1. Sutartis įsigalioja, kai Sutartį pasirašo abi Sutarties Šalys (po antrosios Šalies pasirašymo dienos einančią kitą dieną) ir galioja 36 (trisdešimt šešis) mėnesius.
  2. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, garantija bei atsiskaitymais tarp Šalių pagal Sutartį, taip pat visos kitos Sutarties sąlygos, kurios pagal savo esmę lieka galioti po Sutarties nutraukimo ar pasibaigimo, arba turi išlikti galioti, kad būtų visiškai įvykdyta Sutartis.
  3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

**XI SKYRIUS**

**ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS**

* 1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
     1. dėl nenugalimos jėgos (*force majeure*) aplinkybių – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „[Dėl Atleidimo nuo atsakomybės esant nenugalimos jėgos (force majeure) aplinkybėms taisykl](https://www.e-tar.lt/portal/lt/legalAct/TAR.6E3127CAC371)ių patvirtinimo“ patvirtintų taisyklių nuostatos;
     2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
  2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta įsipareigojimų nevykdymo pagrindas.
  3. Pagrindas atleisti nuo atsakomybės atsiranda nuo kliūties atsiradimo momento arba, jeigu apie ją nėra laiku pranešta, nuo pranešimo momento.

**XII SKYRIUS**

**TAIKOMA TEISĖ IR GINČŲ SPRENDIMO TVARKA**

* 1. Šalys, vykdydamos Sutarties įsipareigojimus, vadovaujasi Sutartimi ir Pirkimo dokumentais. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
  2. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
  3. Šalių tarpusavio prieštaravimai ir nesutarimai sprendžiami derybomis tarp Šalių. Prieštaravimai ir nesutarimai, kurių nepavyksta išspręsti derybomis per 30 (trisdešimt) dienų, sprendžiami Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.

**XIII SKYRIUS**

**SUTARTIES KAINOS PERSKAIČIAVIMAS**

* 1. Sutarties kaina peržiūrima:
     1. pasikeitus PVM tarifui. Už Prekes, suteiktas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Pardavėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Pardavėjas turi įvertinti teikdamas Pasiūlymą ir tokiu atveju kaina su PVM nebus keičiama. Dėl kitų nei PVM mokesčių pasikeitimo, kaina nebus perskaičiuojama ir keičiama;
     2. vienai iš Šalių iniciavus Prekių įkainių perskaičiavimą.
  2. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių, kreipdamasi raštu į kitą Šalį.
  3. Sutarties Prekių įkainių peržiūros sąlygos bei perskaičiavimo tvarka:
     1. Šalis, nuo Sutarties įsigaliojimo arba nuo paskutinio Sutarties kainos ir Prekių įkainio perskaičiavimo momento praėjus 6 (šešiems) mėn., pateikia kitos Šalies atsakingam už Sutarties vykdymą asmeniui argumentuotą prašymą dėl Sutarties kainos ir Prekių įkainių perskaičiavimo, jeigu Prekių kainų pokytis, viršija 5 (penkis) procentus;
     2. Šalis Prekių perskaičiavimą atlieka remdamasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis;
     3. nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM).

k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

*Indnaujausias* – kreipimosi dėl kainos perskaičiavimo išsiuntimo kitai Šaliai datos naujausias paskelbtas vartojimo prekių ir paslaugų indeksas.

*Indpradžia* – laikotarpio pradžios datos (mėnesio vartojimo prekių ir paslaugų indeksas.).

Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;

* + 1. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
  1. Perskaičiuotieji Sutarties Prekių įkainiai taikomi tik neišpirktam pagal Sutartį Prekių kiekiui.
  2. Prekių įkainiai laikomi perskaičiuotais, kai Šalys pasirašo susitarimą dėl jų perskaičiavimo, kuris tampa neatskiriama Sutarties dalimi.
  3. Susitarime dėl Prekių perskaičiavimo nurodomi: indekso reikšmė laikotarpio pradžioje ir jo nustatymo data, indekso reikšmė laikotarpio pabaigoje ir jo nustatymo data, kainų pokytis, perskaičiuoti Prekių įkainiai, perskaičiuota pradinės Sutarties vertė.
  4. Šalims nesusitariant dėl Sutarties kainos bei Prekių įkainių perskaičiavimo, Šalių rašytiniu susitarimu Sutartis gali būti nutraukta.
  5. Šalis, inicijuojanti Sutarties pakeitimą, pateikia kitai šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 (penkias) darbo dienas. Šalims nesutarus dėl Sutarties sąlygų keitimo, Sutartis nekeičiama. Šalims tarpusavyje susitarus dėl Sutarties sąlygų keitimo, Sutarties keitimai įforminami Šalių susitarimu, kuris yra neatskiriama Sutarties dalis.
  6. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.

**XIV SKYRIUS**

**SUTARTIES STABDYMAS**

* 1. Sutarties vykdymas stabdomas šiais atvejais:
     1. esant XI skyriuje numatytoms aplinkybėms „Atsakomybės pagal sutartį netaikymas arba atleidimas nuo atsakomybės“ – Sutarties vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
     2. jei manoma, kad dėl esminių klaidų ar pažeidimų Sutartis tampa negaliojančia, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
  2. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į Šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 3 (trims) mėnesiams, į kitos Šalies norą, nepriklausomai nuo vėlavimo gauti veiklos rezultatus. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (Sutarties galiojimui) jų sustabdymo metu.

**XV SKYRIUS**

**SUTARTIES NUTRAUKIMAS**

* 1. Sutartis gali būti nutraukta:
     1. abiejų Šalių rašytiniu susitarimu;
     2. vienos iš Šalių iniciatyva, jeigu Sutarties XI skyriuje „Atsakomybės pagal sutartį netaikymas arba atleidimas nuo atsakomybės“ nustatytos aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos.
  2. Pirkėjas turi teisę vienašališkai nutraukti Sutartį, jeigu:
     1. Pardavėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;
     2. Pardavėjas iš esmės pažeidė sutartį;
     3. Pardavėjas vėluoja pateikti Prekes daugiau kaip 20 (dvidešimt) kalendorinių dienų;
     4. paaiškėja kitos aplinkybės, dėl kurių Pardavėjas negalės tinkamai vykdyti Sutarties ir (ar) pateikti Prekes ir Pardavėjas negali pateikti pagrįstų įrodymų, kad Sutartį įvykdys tinkamai.
  3. Pardavėjas gavęs pranešimą iš Pirkėjo dėl Sutarties nutraukimo pagal bet kurią iš 14.1.2 papunktyje numatytų sąlygų, turi teisę pateikti Pirkėjui rašytinius paaiškinimus per 5 (penkias) darbo dienas nuo pranešimo iš Pirkėjo gavimo dienos.
  4. Pirkėjas, nesant Pardavėjo kaltės, turi teisę vienašališkai nutraukti Sutartį įspėjęs apie tai Pardavėją ne vėliau kaip prieš 30 (trisdešimt) kalendorinių dienų, nepaisydamas to, kad Pardavėjas jau pradėjo ją vykdyti. Šiuo atveju Pirkėjas privalo sumokėti Pardavėjui už iki Sutarties nutraukimo parduotas Prekes, ir Pardavėjas neturi teisės gauti jokių kitokių kompensacijų.
  5. Pardavėjas, nesikreipdamas į teismą, gali vienašališkai nutraukti Sutartį, jeigu Pirkėjas ne dėl Pardavėjo kaltės arba Sutarties XI skyriuje „Atsakomybės pagal sutartį netaikymas arba atleidimas nuo atsakomybės“ numatytų aplinkybių vėluoja atlikti mokėjimą daugiau kaip 20 (dvidešimt) kalendorinių dienų ir jeigu Pardavėjas apie vėlavimą prieš tai raštu pranešė Pirkėjui.
  6. Šalis, ketinanti nutraukti Sutartį dėl kitos Šalies kaltės, prieš 14 (keturiolika) dienų raštu praneša kitai Šaliai apie savo ketinimus ir nustato ne trumpesnį nei 5 (penkių) dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.
  7. Nutraukiant Sutartį, Pirkėjas, dalyvaujant Pardavėjui ar jo atstovams, inventorizuoja parduotas Prekes ir parengia jų aprašą. Taip pat parengiama ataskaita apie Sutarties nutraukimo dieną esančią Pardavėjo skolą Pirkėjui ir Pirkėjo skolą Pardavėjui.

**XVI SKYRIUS**

**SUTARTIES ESMINIAI PAŽEIDIMAI IR (AR) VYKDYMAS SU DIDELIAIS TRŪKUMAIS**

* 1. Sutarties esminiu pažeidimu bus laikoma:
     1. jeigu Pardavėjas nepristatys Prekių per Sutartyje nurodytus terminus ir papildomą nustatytą laiką, per kurį skaičiuojami delspinigiai už vėlavimą;
     2. jeigu dauguma (virš 50 proc.) visų Prekių ar visos Prekės bus netinkamos kokybės, arba jų pakeitimas užtruktų ilgiau nei 20 (dvidešimt) kalendorinių dienų;
     3. jeigu Pardavėjas per Pirkėjo nustatytą terminą nepašalins nustatytų Prekių trūkumų arba nepakeis Sutartyje nustatytų reikalavimų neatitinkančių Prekių atitinkančiomis, arba atsisakys juos pašalinti (išskyrus atvejus, kai trūkumai yra nereikšmingi ir Prekės atitinka Techninėje specifikacijoje nustatytus reikalavimus);
     4. Sutarties kaina yra esminė sutarties sąlyga. Jei Pardavėjas ją bandys didinti ar atsisakys vykdyti Sutartį už Sutarties kainą, tai bus laikoma esminiu Sutarties pažeidimu;
     5. jeigu Pardavėjas pažeis Sutartyje nustatytus įsipareigojimus dėl konfidencialumo.
  2. Bus laikoma, kad Pardavėjas vykdė Sutartį su dideliais trūkumais, jeigu:
     1. Pardavėjas vėluos pristatyti Prekes, t. y. pristatys jas tik per papildomai suteiktą terminą, nesant Pirkėjo kaltės;
     2. jeigu Pirkėjas turės patirti papildomų, Techninėje specifikacijoje nenurodytų kaip neįtrauktinų į kainą išlaidų;
     3. Pardavėjas ar jo darbuotojai nesilaikys įstatymų, teisės aktų reikalavimų ir dėl to Pirkėjui bus pateikti kokie nors reikalavimai ar pradėti procesiniai veiksmai prieš Pirkėją, o Pardavėjas nekompensuos dėl to Pirkėjo patirtų išlaidų.

**XVII SKYRIUS**

**KITOS SĄLYGOS**

* 1. Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią, po 1 (vieną) egzempliorių Pirkėjui ir Pardavėjui.
  2. Šalys, pasirašydamos Sutartį, patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikrąją valią.
  3. Kitais nei šiame skyriuje nustatytais atvejais Sutartis gali būti keičiama, tik jei tai galima, vadovaujantis Viešųjų pirkimų įstatymo 89 straipsnio nuostatomis.

**XVIII SKYRIUS**

**SUTARTIES PRIEDAI**

* 1. Sutartis turi 2 (du) priedus, kurie yra neatskiriama Sutarties dalis:
     1. Priedas Nr. 1 „Techninė specifikacija“;
     2. Priedas Nr. 2 „Pasiūlymas“;
     3. Priedas Nr. 3 „Prekių užsakymo forma“.

**XIX SKYRIUS**

**ŠALIŲ JURIDINIAI ADRESAI, REKVIZITAI IR PARAŠAI**

|  |  |  |
| --- | --- | --- |
| **Pirkėjas:** |  | **Pardavėjas:** |
| Valstybės sienos apsaugos tarnyba prie Lietuvos Respublikos vidaus reikalų ministerijos  Adresas: Savanorių pr. 2, LT-03116 Vilnius  Juridinio asmens kodas: 188608252  PVM mokėtojo kodas: LT 886082515  Banko sąskaitos Nr. LT95 7300 0100 0054 3098  Bankas: „Swedbank“, AB  Banko kodas: 73000  Tel. Nr. (8) 707 59305  El. p. [dvks@vsat.vrm.lt](mailto:dvks@vsat.vrm.lt).  Tarnybos vado pavaduotojas  Saulius Nekraševičius |  | UAB „Survival“  Adresas: T. Ševčenkos g. 18, Vilnius  Juridinio asmens kodas: 302303287  PVM mokėtojo kodas: LT100004523813  Banko sąskaitos Nr. LT37 7044 0600 0674 0350  Bankas: AB SEB bankas  Banko kodas: 70440  Tel. Nr. +37068666770  El. p. vaidas@survival.lt  Direktorius  Vaidotas Janušonis |

Sutarties 1 priedas

TECHNINĖ SPECIFIKACIJA

I. Bendrieji reikalavimai

I.1. Paskirtis

Kuprinės savo konstrukcija turi būti idealiai pritaikytos tarnybinių užduočių ir operacijų vykdymui, atliekant žvalgybą, sąveikaujant su Lietuvos kariuomenės, Europos sąjungos ir NATO teisėsaugos ir specialiųjų operacijų padaliniais. Kuprinės turi būti sukonstruotos ar pasiūtos taip, kad užtikrintų gerą ir patogų dėvėjimą naudojant įvairią amuniciją, bei kuo mažiau varžytų judesius.

I.2. Tiekimo apimtis

Perkančioji organizacija neįsipareigoja sumokėti visos sutarties kainos, perkamų prekių kiekis priklausys nuo perkančiosios organizacijos poreikio poreikio ir gauto finansavimo.

I.3. Pristatymo terminai

Pirmas kuprinių užsakymas pageidautina, kad būtų pristatytas ne vėliau kaip iki 2023 m. gruodžio 15 d.

I.4. Garantija

Tiekėjas siūlomai prekei privalo suteikti ne mažesnę kaip 12 mėnesių garantiją, nuo prekių pristatymo dienos.

II. Kuprinės techninė charakteristika

Kuprinės turi būti su modulinėmis išplėtimo galimybėmis. Kuprinės tūris turi būti ne mažesnis kaip 50 litrų ir turi turėti galimybę tūrį padidinti iki 65 litrų.

II.1. Kuprinės konstrukcija ir medžiagos

Preliminari pageidaujamos kuprinės forma ir konstrukcija pateikiama (1 ir 2 pav.)

Kuprinė turi tūrėti reguliuojamo aukščio ir turėti nuimamą dangtį. Nuimamas dangtis turi turėti ne mažiau kaip dvi kišenes, iš kurių viena turi būti iš vidinės pusės.

Kuprinės priekyje, šonuose ir ant dangčio turi būti MOLLE, arba analogiškos sistema.

Kuprinė turi turėti prie kuprinės tvirtinamą ir reikalui esant nuimamą klubų diržą, kurį būtų galima naudoti kaip atskirą kario (Warrior) diržą. Warrior diržas prie kuprinės papildomai turi būti fiksuojamas nemažiau kaip dviem aliumininiais, ar kito metalo, strypais (3 ir 4 pav.).

Kuprinė turi būti sukonstruota taip, kad būtų galimybė, kaip modulius, naudoti papildomas šonines kišenes.

Kuprinė turi būti padalinta ne mažiau kaip į du skyrius, kurie turi būti apatiniai ir pagrindiniai.

Kuprinė turi turėti lazdoms ir kitiems įrankiams skirtus tvirtinimus, uždengiamąją sniego apsaugą, reguliuojamo aukščio krūtinės diržą, kuprinės nešimo sistemą, šoninius kuprinės suspaudimo dirželius, skirtus kuprinės tūriui sumažinti.

Kuprinė turi turėti suspaudimą aplink pagrindo perimetrą, taip pat turi turėti nuimamą dangtį su kilpomis, ant dangčio turi būti lengvai pasiekiama kišenė.

Kuprinėje turi būti prievadai į pagrindinį skyrių skirti antenos ir kitoms jungtims.

Kuprinė turi turėti bent vieną transportavimo rankeną virš petnešų, kad galima būtų kuprinę nešti viena ranka.

II.2. Kuprinės svoris

Kuprinė turi būti nesunkesnė kaip 2900 gr. ± 20 gr.

II.3. Kuprinės spalva

Kuprinė turi būti žalios spalvos.

II.4. Aplinkos apsaugos kriterijai

|  |  |  |
| --- | --- | --- |
| 1. | 1.1. Prekės turi būti pristatymos netaršiomis ar mažiau taršiomis transporto priemonėmis, ne piko valandomis (nuo 10:00 iki 15:00 val.). | Atitiktis tikrinama sutarties vykdymo metu. |
| 2. | 2.1. Su sutarties vykdymu susiję dokumentai perkančiajai organizacijai turi būti pateikiami tik elektroniniu formatu. Išimtiniais atvejais su sutarties vykdymu susiję dokumentai gali būti pateikiami popieriniu formatu, tokiu atveju turi būti naudojamas popierius, kuris atitinka minimaliuosius aplinkos apsaugos kriterijus:  2.1.1. gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų;  2.1.2. gaminys turi būti nebalintas arba balintas nenaudojant chloro dujų. | Atitiktis tikrinama sutarties vykdymo metu. |

Sutarties 3 priedas

|  |  |  |  |  |  |  |  |
| --- | --- | --- | --- | --- | --- | --- | --- |
| **PREKIŲ UŽSAKYMO FORMA** | | | | | | | |
| prie 2023 m. d. sutarties Nr. (21)-16- | | | | | | | |
| \_\_\_\_\_\_\_\_\_\_\_\_\_\_\_\_\_  (data, numeris)  \_\_\_\_\_\_\_\_\_  (vieta) | | | | | | | |
|
|  | | | | | | | |
| Eil.  Nr. | Prekės pavadinimas | Mato vnt. | Pristatymo terminas | Kiekis | | Vieneto kaina, Eur  be PVM | Suma, Eur  be PVM |
|  | | | | | | | |
| 1 |  |  |  |  | |  |  |
| 2 |  |  |  |  | |  |  |
| 3 |  |  |  |  | |  |  |
| VISO BE PVM: | | | | | | |  |
| PVM: | | | | | | |  |
| IŠ VISO SU PVM: | | | | | | |  |
|  | | | | | | | |
| P A R D A V Ė J A S | | | | | P I R K Ė J A S | | |